ਮੂਸਾਖਾਨ
ਮੂਸਾਖਾਨ (Arabic: مسخّن) ਇੱਕ ਫ਼ਲਸਤੀਨੀ ਪਕਵਾਨ ਹੈ, ਜਿਸ ਵਿੱਚ ਭੁੰਨੇ ਹੋਏ ਮਾਸ ਨੂੰ ਪਿਆਜ਼, ਸੁਮੈਕ, ਅਲਸਪਾਇਸ ਮਸਾਲਾ, ਕੇਸਰ ਅਤੇ ਤਲੇ ਹੋਏ ਪਾਇਨ ਮੇਵਿਆਂ ਨਾਲ ਪਕਾ ਕੇ ਤਬੂਨ ਬ੍ਰੈਡ ਨਾਲ ਪਰੋਸਿਆ ਜਾਂਦਾ ਹੈ। ਇਸ ਨੂੰ ਮਹੰਮਰ (Arabic: محمر) ਵਜੋਂ ਵੀ ਜਾਣਿਆ ਜਾਂਦਾ ਹੈ। ਇਹ ਫਲਸਤੀਨ ਦਾ ਕੌਮੀ ਪਕਵਾਨ ਵੀ ਹੈ। ਇਹ ਪਕਵਾਨ ਬਣਾਉਣਾ ਬਹੁਤ ਅਸਾਨ ਹੈ, ਇਸਦੀ ਸਮੱਗਰੀ ਅਸਾਨੀ ਨਾਲ ਮਿਲ ਜਾਂਦੀ ਹੈ, ਜੋ ਇਸ ਪਕਵਾਨ ਨੂੰ ਪਾਪੂਲਰ ਬਣਾਉਂਦੀ ਹੈ। ਜ਼ਿਆਦਾਤਰ ਇਸ ਵਿੱਚ ਜੈਤੂਨ ਤੇਲ, ਸੁਮੈਕ ਅਤੇ ਪਾਇਨ ਮੇਵੇ ਵਰਤੇ ਜਾਂਦੇ ਹਨ, ਜੋ ਫ਼ਲਸਤੀਨੀ ਰਸੋਈ ਵਿੱਚ ਅਸਾਨੀ ਨਾਲ ਮਿਲ ਜਾਂਦੇ ਹਨ। ਇਹ ਪਕਵਾਨ ਫ਼ਲਸਤੀਨੀਆਂ ਦੇ ਨਾਲ ਨਾਲ ਲੇਵੰਟ ਵਿੱਚ ਪਾਪੂਲਰ ਹੈ। ਮੂਸਾਖਾਨ ਇਹੋ ਜਿਹਾ ਪਕਵਾਨ ਹੈ, ਜਿਸਨੂੰ ਇੱਕ ਹੱਥ ਨਾਲ ਖਾਣਾ ਮੁਸ਼ਕਿਲ ਹੈ। ਇਸ ਨੂੰ ਆਮ ਤੌਰ 'ਤੇ ਬਰੈੱਡ ਜਾਂ ਰੋਟੀ ਉੱਪਰ ਚਿਕਨ ਰੱਖ ਕੇ ਪਰੋਸਿਆ ਜਾਂਦਾ ਹੈ ਅਤੇ ਕਈ ਵਾਰ ਸੂਪ ਨਾਲ ਵੀ ਪਰੋਸ ਦਿੱਤਾ ਜਾਂਦਾ ਹੈ। "ਮੂਸਾਖਾਨ" ਦਾ ਸ਼ਾਬਦਿਕ ਅਰਥ ਹੈ "ਕੁਝ ਅਜਿਹਾ ਜੋ ਗਰਮ ਹੋਵੇ।"